
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 933 

24 Δεκεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Μεταφορά Ταμειακής Διαχείρισης . 1 

Αναγνώριση Νοσ/κών Μονάδων ως κατάλληλων εκπαι¬ 
δευτικών κέντρων για μετεκπαίδευση των ιατρών 
διαφόρων ειδικοτήτων στη Διαγνωστική χρήση των 

υπερήχων . 2 

Χαρακτηρισμός ως ιστορικού διατηρητέου μνημείου 
του 9ου Δημοτικού Σχολείου, στη Χαλέπα Χανίων, 
με τον περιβάλλοντα χώρο του στα όρια του οικοπέ¬ 
δου χωρίς τη νεώτερη προσθήκη . 3 

Ανάκληση της 8976/3.3.93 απόφασης Υπουργού Πο¬ 
λιτισμού . 4 

Χορήγηση άδειας Ιδρϋσης και λειτουργίας Ερασιτεχνι¬ 
κής Σχολής Χορού . 5 

Χαρακτηρισμός της Ιεράς Μονής Κοιμήσεως της Θεο¬ 
τόκου στην Κοινότητα Βυτουμά Τρικάλων ως ιστορι¬ 
κού διατηρητέου μνημείου . 6 

Τροποποίηση του Οργανισμού Εσωτερικής Υπηρεσίας 
του Δήμου Μαλίων Ν. Ηρακλείου . 7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Δ/5α/14662 (1) 

Μεταφορά Ταμειακής Διαχείρισης. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. το Π.Δ. της 20.1.32 «περί διαχειρίσεως Νομικών 
Προσώπων υπό της Τραπέζης της Ελλάδος». 

β. Του Α.Ν. 1611/50 «περί καταθέσεων Ν.Π.Δ.Δ. και 
Ασφαλιστικών Ταμείων» όπως τροποποιήθηκε και συ¬ 
μπληρώθηκε με τα Ν.Δ. 2999/54 και 3856/58. 

γ. Τις διατάξεις του άρθρου 13 του Ν. 1902/ 
17.10.90. 

2. Το 196/93 έγγραφο του Κρατικού Παιδικού Σταθμού 
Κοίμησης Σερρών. 

3. Το απόσπασμα πρακτικού της υπ' αριθ. 9ης συνε¬ 
δρίασης του Κ.Π.Σ. Κοίμησης Σερρών. 

4. Την αριθ. ΔΥ3α/οικ. 850/93 κοινή απόφαση του 


Πρωθυπουργού και του Υπουργού Υγείας, Πρόνοιας και 
Κοιν. Ασφαλίσεων, για τη μεταβίβαση αρμοδιοτήτων, απο¬ 
φασίζουμε: 

Εγκρίνουμε την μεταφορά της Ταμειακής Διαχείρισης 
του Κρατικού Παιδικού Σταθμού Κοίμησης Σερρών από 
την Εθνική Τράπεζα υπ/μα Ηρακλείας στην Αγροτική Τρά- 
πεζα σύμφωνα με τις διατάξεις και τις προϋποθέσεις που 
ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 1993 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 
-♦- 

Αριθ. Υ7/6993 (2) 

Αναγνώριση Νοσ/κών Μονάδων ως κατάλληλων εκπαι¬ 
δευτικών κέντρων για μετεκπαίδευση των ιατρών δια¬ 
φόρων ειδικοτήτων στη Διαγνωστική χρήση των υπερή¬ 
χων. 

Ο ΥΦΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς 
και της παρ. 2 του άρθρου 8 του Ν. 2071/92. 

2. την αριθμ. Α4/5006/91 Υπουργική Απόφαση (ΦΕΚ 
Β/ 

972/91). 

3. Το αριθ. 4/24.11.93 πρακτικό της επιτροπής εκπαί¬ 
δευσης - Μετεκπαίδευσης του ΚΕ.Σ.Υ. 

4. την αριθμ. 11 απόφαση της 98ης/14.1.93 Ολομέ¬ 
λειας του ΚΕ.Σ.Υ. 

5. Την αριθ. 3533/29 11.93 απόφαση της Εκτελεστι¬ 
κής Επιτροπής του ΚΕ.Σ.Υ. 

6. Την με αριθ. ΔΥ3α/οικ. 415/3.3.93 (ΦΕΚ Β 174/93) 
απόφαση του Υφυπουργού Υγείας, Πρόνοιας και Κοινωνι¬ 
κών Ασφαλίσεων για μεταβίβαση αρμοδιοτήτων και του δι¬ 
καιώματος υπογραφής εγγράφων «Με εντολή Υφυπουρ¬ 
γού» για τον Τομέα Υγείας, αποφασίζουμε: 

I. Επικυρώνουμε την ανωτέρω γνωμοδότηση της Ε.Ε. 
του ΚΕ.Σ.Υ. με την οποία αναγνωρίζονται οι ακόλουθες 
Νοσ/μειακές Μονάδες, ως κατάλληλες για να εκπαιδεύ¬ 
σουν γιατρούς διαφόρων ειδικοτήτων στη Διαγνωστική 
χρήση των υπερήχων και καθορίζεται ο αριθμός των ειδι- 

κευομένων γιατρών που μπορούν να εκπαιδευτούν στις 
μονάδες αυτές. 

1. Γ ενικό Νοσ/μείο Αεροπορίας Αγγειολογικό Εργαστή¬ 
ριο 2 θέσεις. 

2. Περιφερειακό Γενικό Νοσοκομείο Αθηνών «ΑΛΕ¬ 
ΞΑΝΔΡΑ» Μ/Γυναικολογικό τμήμα. Ο αριθμός των θέ¬ 
σεων καθορίζεται περιστασιακά από τη Δ/νση του Νοσ/ 
μείου. 

II. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Δεκεμβρίου 1993 

Ο Γενικός Διευθυντής 
Δ. ΧΑΝΙΩΤΗΣ 

-♦- 

Αριθ. ΥΠΠΟ/ΔΙΛΑΠ/Γ72546/62887 (3) 

Χαρακτηρισμός ως ιστορικού διατηρητέου μνημείου του 
9ου Δημοτικού Σχολείου, στη Χαλέπα Χανιών, με τον 
περιβάλλοντα χώρο του στα όρια του οικοπέδου χωρίς 
τη νεώτερη προσθήκη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «περί Κυβέρνησης και Κυβερνητι¬ 
κών Οργάνων που δημοσιεύθηκε στο ΦΕΚ 137/τα/ 
26.7.85. 

β) του άρθρου 52 τού Ν. 5351/1932 «περί Αρχαιοτή¬ 
των». 

γ) του Ν. 1469/50 «περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) του Ν. 2039 «περί Κύρωσης της Σύμβασης για την 
προστασία της αρχιτεκτονικής κληρονομιάς της Ευρώ¬ 
πης» (ΦΕΚ 61/Α/13.4.92). 
ε) του Π.Δ. 941/77 «περί Οργανισμού του ΥΠΠΕ». 
στ) του Ν. 1943/91 «περί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμι¬ 
σης του προσωπικού της και άλλες συναφείς διατάξεις 
που δημοσιεύθηκε στο ΦΕΚ 50/τα/11.4.91. 

2. Την αρ. 95/31.10.93 Απόφαση του Πρωθυπουργού 
«περί καθορισμού αρμοδιοτήτων του Αναπληρωτή Υπουρ¬ 
γού Πολιτισμού Αθανασίου Μικρούτσικου» (ΦΕΚ 837/Β/ 
1.11.93). 

3. την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου» (ΦΕΚ 210/τβ/24.3.92). 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 19/15.7.93, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία, σύμφωνα με τις δια¬ 
τάξεις του Ν. 1469/50 το 9ο Δημοτικό Σχολείο, στη Χα¬ 
λέπα Χανιών, με τον περιβάλλοντα χώρο του στα όρια του 


οικοπέδου, χωρίς τη νεώτερη προσθήκη, διότι πρόκειται 
για κτίριο ειδικής λειτουργίας, κτισμένο σύμφωνα με τα 
αρχιτεκτονικά πρότυπα των αρχών του αιώνα μας, και είναι 
αναπόσπαστα συνδεδεμένο με τις μνήμες των κατοίκων 
της περιοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 1993 

Ο ΑΝΑΠΛ. ΥΠΟΥΡΓΟΣ 

θ. ΜΙΚΡΟ ΥΤΣΙΚΟΣ 
-♦- 

Αριθ. 41843 (4) 

Ανάκληση της 8976/3.3.93 απόφασης Υπουργού Πολιτι¬ 
σμού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περίεπανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όρ¬ 
γανα». 

γ) Του Ν. 1566/85 «Δομή και λειτουργία Πρωτοβάθμιας 
και Δευτεροβάθμιας Εκπαίδευσης και άλλες διατάξεις». 

δ) Του Ν. 1646/86 (άρθρο 33) «μέτρα πρόληψης και κα¬ 
ταστολής βίας κλπ.». 

2. Την υπ’ αριθμ. 54567/22.10.93 (ΦΕΚ 830/Β/ 
22.10.93) κοινή απόφαση του Πρωθυπουργού και της 
Υπουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού Γεώργιο Λιάνη». 

3. Την υπ’ αριθμ. 8976/3.3.93 απόφαση «περί ανασυ¬ 
γκρότησης Οργανωτικής Εκτελεστικής Επιτροπής «ΙΚΑ- 
ΡΙΑΔΑΣ 1995» (Παγκόσμιοι Αεραθλητικοί Αγώνες), απο¬ 
φασίζουμε: 

1. Ανακλείται η έγκριση για την διοργάνωση της ΙΚΑΡΙΑ- 
ΔΑΣ καθώς και η υπ! αριθμ. 8976/3.3.93 απόφασή μας 
«περί ανασυγκρότησης Οργανωτικής - Εκτελεστικής Επι¬ 
τροπής «ΙΚΑΡΙΑΔΑΣ 1995» (Παγκόσμιοι Αεραθλητικοί 
Αγώνες). 

2. Μέσα σε χρονικό διάστημα δέκα πέντε (15) ημερών 
θα γίνει η εκκαθάριση και η υποβολή απολογισμού στην 
Γ ενική Γ ραμματεία Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 1993 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
-♦- 

Αριθ. 62133 (5) 

Χορήγηση άδειας ίδρυσης και λειτουργίας Ερασιτεχνικής 
Σχολής Χορού. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεϋσεως κλπ.» 
(ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία « Αρμα θέσπιδος» και άλλες 
διατάξεις» (ΦΕΚ 47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

5. Την αριθμ. ΥΠΠΟ/ΓΝΟΣ/49095/30.10.1991 (ΦΕΚ 
987/Β/91), Υπουργική απόφαση 

«μεταβίβαση αρμοδιοτήτων Υπουργού και δικαιώματος 
υπογραφής» με εντολή Υπουργού» στο Γενικό Γραμματέα 
και τους Προϊσταμένους Διευθύνσεων, Τμημάτων και 
Γ ραφείων της Κεντρικής Υπηρεσίας του Υπουργείου Πο¬ 
λιτισμού». 

6. Αίτηση της Αννας Κλίνη - Ευσταθιάδου με τα συνο- 
δεύοντα δικαιολογητικά. 

7. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε μετα¬ 
γενέστερα με την αρ. 2436/15.1.1985 (ΦΕΚ 41/Β/85) 
κοινή απόφαση των Υπουργών Προεδρίας της Κυβέρνη¬ 
σης και Πολιτισμού και Επιστημών», για τον έλεγχο της κα- 
ταλληλότητάς του επί της οδού Γρηγορίου Λαμπράκη 122 
κτιρίου στον Πειραιά, αποφασίζουμε: 

1. Χορηγούμε στην Αννα Κλίνη-Ευσταθιάδου άδεια 
ίδρυσης και λειτουργίας Ερασιτεχνικής Σχολής Χορού με 
την επωνυμία «Ερασιτεχνική Σχολή Χορού Αννας Κλίνη - 
Ευσταθιάδου» και έδρα λειτουργίας το επί της οδού Γρη- 
γορίου Λαμπράκη 122 Κτίριο στον Πειραιά. 

2. Η έναρξη λειτουργίας της Σχολής ορίζεται από το 
σχολικό έτος 1993-94. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 14 Δεκεμβρίου 1993 

Με εντολή Υπουργού 
Ο Διευθυντής 

ΠΟΑ. ΠΟΛΥΧΡΟΝΟΠΟΥΛΟΣ 

-♦-— 

Αριθ. ΥΠΠΟ/ΑΡΧ/Β1 /Φ32/56990/1153 (6) 

Χαρακτηρισμός της Ιερός Μονής Κοιμήσεως της Θεοτό¬ 
κου στην Κοινότητα Βυτουμά Τρικάλων ως ιστορικού 

διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.1991) «Μεταβίβαση αρμοδιοτήτων Υπουρ¬ 
γού...». 

2) Τις διατάξεις του άρθρου 52 του άρθρου 52 του Κ.Ν. 
5351/1932 «Περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας στην αριθμ. 57/27.10.1993 Πράξη 
του, (αριθμ. θέματος 17ο), αποφασίζουμε: 

Χαρακτηρίζεται η Ιερά Μονή Κοιμήσεως της Θεοτόκου 
στην Κοινότητα Βυτουμά Τρικάλων ως ιστορικό διατηρη¬ 
τέο μνημείο. Το καθολικό τρίκλιτη βασιλική με υπερυψω¬ 
μένο το μεσαίο κλιτός και μεταγενέστερο νάρθηκα στην 
δυτική πλευρά. 

Εσωτερικά ο ναός είναι κατάγραφος με τοιχογραφίες. 
Σύμφωνα με επιγραφή που αναγράφεται εσωτερικά πάνω 
από την είσοδο της δυτικής πλευράς, αναφέρεται ότι ο 


ναός ανηγέρθη και ανιστορήθη το έτος ΖΡΗ (1600). 

Στα δυτικά του καθολικού έχει ανεγερθεί παρεκκλήσιο, 
αφιερωμένο επίσης στην Κοίμηση της Θεοτόκου 
(1599). 

Περίξ της Μονής ορίζεται ζώνη προστασίας διακοσίων 
(200) μέτρων. 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 3 Δεκεμβρίου 1993 

Με εντολή Υπουργού 
Ο Προϊστάμενος 
ΝΙΚΟΣ ΖΙΑΣ 

- 4 -- 

Αριθ. Τ.Τ. 37939 (7) 

Τροποποίηση του Οργανισμού Εσωτερικής Υπηρεσίας 
του Δήμου Μαλίων Ν. Ηρακλείου. 

Ο ΝΟΜΑΡΧΗΣ ΗΡΑΚΛΕΙΟΥ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981, περί κυρώσεως 
του Κώδικος «Περί καταστάσεως προσωπικού Οργανι¬ 
σμών Τοπικής Αυτοδιοίκησης». 

β) Των άρθρων 1 -4 και 9 του Ν. 1586/1986 «Βαθμολο¬ 
γική διάρθρωση των θέσεων του Δημοσίου, νομικών προ¬ 
σώπων δημοσίου δικαίου και των Οργανισμών Τοπικής Αυ¬ 
τοδιοίκησης και άλλες διατάξεις». 

γ) Του Π.Δ. 37α/1987 «Μερική επέκταση διατάξεων, 
που ισχύουν για τους δημοσίους υπαλλήλους κάι τους 
υπαλλήλους των άλλων νομικών προσώπων δημοσίου δι¬ 
καίου και στους υπαλλήλους των Οργανισμών Τοπ. Αυ- 
τοδ/σης και προσαρμογή διατάξεων στις ρυθμίσεις του Ν. 
1586/1986» και του Π.Δ. 28/1990. 

δ) Του Ν. 2081/1992. 

2. Τις 53560/59/6.8.1986 και 75643/16.11.1987 και 
4403/1988 σχετικές εγκυκλίους του Υπουργείου Εσωτε¬ 
ρικών. 

3. Την 1901/1986 εξουσιοδοτική απόφαση της Νομαρ¬ 
χίας όπως τροποποιήθηκε μεταγενέστερα. 

4. Την 315/1991 απόφαση του Δημοτικού Συμβουλίου 
Μαλίων με την οποία τροποποιείται ο Οργανισμός Εσωτε¬ 
ρικής Υπηρεσίας του Δήμου. 

5. Τις γνωμοδοτήσεις του Υπηρεσιακού Συμβουλίου του 
άρθρ. 14 παρ. 9 του Ν. 1586/86, που διατυπώθηκε στα 
αρ. 3/1992 και 2/1993 πρακτικά συνεδριάσεών του. 

6. Το αριθ. 1332/31.5.1993 έγγραφο του Δήμου Μα¬ 
λίων για το ύψος της δαπάνης που προκαλείται στον προϋ¬ 
πολογισμό του Δήμου από τις διατάξεις της απόφασης αυ¬ 
τής. 

7. Όλα τα στοιχεία του οικείου Υπηρεσιακού Φακέλου, 
αποφασίζουμε: 

Α. Εγκρίνουμε την αρ. 315/1991 απόφαση του Δημοτι¬ 
κού Συμβουλίου Μαλίων, με την οποία τροποποιείται ο 
Οργανισμός Εσωτερικής Υπηρεσίας του Δήμου, σύμφωνα 
με τον οποίο οι θέσεις προσωπικού της υπηρεσίας του Δή¬ 
μου διαρθρώνονται σε αυτοτελές Τμήμα και ορίζεται η ορ¬ 
γανική σύνθεση και διαβάθμιση των θέσεων προσωπικού 
του Δήμου ως εξής: 

Άρθρο Ιο 

Συγκρότηση υπηρεσιών του Δήμου 

Το οργανωτικό σχήμα των υπηρεσιών του Δήμου Μα- 
λΐων συγκροτείται σε Τμήμα - Γραφεία - Υπηρεσίες. 

Άρθρο 2ο 

Οι κατό το προηγούμενο άρθρο υπηρεσίες υποδιαιρού¬ 
νται ως παρακάτω: 

Α) ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Στο Τμήμα αυτό υπάγονται: 

1) Υπηρεσία Δημοτικού Συμβουλίου, Δημαρχιακής Επι¬ 
τροπής. 

2) Υπηρεσία Γραφείου Δημάρχου, Δημοσίων Σχέσεων, 
Πολιτιστικών εκδηλώσεων και εθιμοτυπίας. 

3) Υπηρεσία Μητρώων Αρρένων - Δημοτολογίου, Στρα¬ 
τολογίας. 

4) Υπηρεσία Πρωτοκόλλου διεκπεραιώσεως - Αρ¬ 
χείου. 

5) Υπηρεσία Νεκροταφείου. 

6) Υπηρεσία Καθαριότητας. 

7) Υπηρεσία Κλητήρα. 

8) Υπηρεσία Ληξιαρχείου. 

9) Υπηρεσία Ειδικού Ταμία. 

10) Υπηρεσία βεβαιώσεως Δημοτικών Εσόδων. 

11) Υπηρεσία Λογιστηρίου. 

12) Υπηρεσία Ύδρευσης. 

13) Υπηρεσία Κήπων και Δενδροστοιχειών. 

14) Υπηρεσία Δημοτικής Αστυνομίας. 

Β) ΓΡΑΦΕΙΟ ΤΕΧΝΙΚΩΝ ΥΠΗΡΕΣΙΩΝ 

Στην αρμοδιότητα του γραφείου αυτού υπάγονται: 

1) Η υπηρεσία εκτελέσεως έργων και μελετών. 

2) Η Υπηρεσία Τεχνικού Αρχείου, Κτηματολογίου, 
Εφαρμογής Σχεδίου Πόλεως. 

Άρθρο 3ο 

Οι υπηρεσίες του Δήμου διαρθρώνονται σε Τμήμα. 

Η Οργανική σύνθεση και διαβάθμιση του τακτικού προ¬ 
σωπικού του Δήμου ορίζονται ως παρακάτω: 

1) ΚΑΤΗΓΟΡΙΑ Π.Ε.Ε. 

Α) Κλάδος Π.Ε.1 Διοικητικού. 

Δύο (2) θέσεις με βαθμό Γ -Α. 

Β) Κλάδος Π.Ε.3 Πολιτικών Μηχανικών. 

Μία (1) θέση με βαθμό Γ -Α. 

2) ΚΑΤΗΓΟΡΙΑ Δ.Ε. 

Α) Κλάδος Δ.Ε.1 Διοικητικού. 

Τέσσερεις (4) θέσεις με βαθμό Γ-Α. 

Β) Κλάδος Δ.Ε. 6 Σχεδιαστών. 

Μία (1) θέση με βαθμό Γ-Α. 

Γ) Κλάδος Δ.Ε. 23 Ειδικού Προσωπικού. 

Δύο (2) θέσεις με βαθμό Γ-Α. 

Δ) Κλάδος Δ.Ε. 28 Χειριστών Μηχανημάτων Έργων. 
Μία (1) θέση με βαθμό Γ-Α. 

Ε) Κλάδος Δ.Ε. 29 Οδηγών Αυτοκινήτων. 

Δύο (2) θέσεις με βαθμό Γ-Α. 

3) ΚΑΤΗΓΟΡΙΑ Υ.Ε. 

α) Κλάδος Υ.Ε.1. Κλητήρα - θυρωρού - Γ ενικών Καθη¬ 
κόντων. 

Μία (1) θέση με βαθμό Δ-Γ. 

β) Κλάδος Υ.Ε. 16 Προσωπικού Καθαριότητας. 

Έξη (6) θέσεις εργατών καθαριότητας με βαθμό Δ-Γ. 


Δύο (2) θέσεις εργατών ύδρευσης με βαθμό Δ-Γ. 

4) ΜΕ ΣΥΜΒΑΣΗ I. Δ. ΑΟΡΙΣΤΟΥ ΧΡΟΝΟΥ 

(Περιορισμένης Απασχόλησης μέχρι 3 ώρες ημερησίως) 

Μια (1) θέση καθαρίστριας Γραφείων Δήμων. 

5) ΠΡΟΣΩΠΟΠΑΓΕΙΣ ΘΕΣΕΙΣ Ν. 1476/84 

Μία (1) θέση κλάδου Ε.Ε. 1 Διοικητικού με βαθμό Γ -Α. 

Η παραπάνω θέση σαν προσωποπαγής όταν κενωθεί με 
οποιοδήποτε τρόπο καταργείται. 

6) ΠΡΟΣΩΠΟΠΑΓΕΙΣ ΘΕΣΕΙΣ εγκ. ΔΙΠΙΔ/942/00440/86 
ΦΕΚ 921/86 τ.Β’ 

Μία (1) θέση Υ.Ε. 16 Εργατών ύδρευσης με βαθμό Δ-Γ. 

Η παραπάνω θέση σαν προσωποπαγής όταν κενωθεί με 
οποιοδήποτε τρόπο καταργείται. 

Προϊστάμενος του ανωτέρω Τμήματος Ορίζεται υπάλ¬ 
ληλος κλάδου Π.Ε. - Δ.Ε. Διοικητικού με βαθμό Α' ο 
οποίος επιλέγεται με την νόμιμη διαδικασία. 

Άρθρο 4 

Τα αντικείμενα που αφορούν τους διορισμούς, στα κα¬ 
θήκοντα, στους περιορισμούς, στην αστική ευθύνη, στα 
δικαιώματα, στις μεταβολές υπηρεσιακής κατάστασης 
του τακτικού και του με σχέση εργασίας Ιδιωτικού Δικαίου 
προσωπικού που υπάγεται στις διατάξεις του παρόντος 
Οργανισμού διέπονται από την εκάστοτε ισχύουσα Νομο¬ 
θεσία «περί Κώδικος καταστάσεως προσωπικού των 
Ο.Τ.Α. 

Άρθρο 5 

Τα αντικείμενα και οι αρμοδιότητες του Τμήματος και 
Υπηρεσιών που αναφέρθηκαν είναι: 

ΤΜΗΜΑ ΟΙΚΟΝΟΜΙΚΩΝ ΚΑΙ ΔΙΟΙΚΗΤΙΚΩΝ ΥΠΗΡΕ¬ 
ΣΙΩΝ 

Παραλαμβάνει, αποσφραγίζει και θεωρεί την αλληλο¬ 
γραφία που απευθύνεται στο Δήμο και την διαβιβάζει προς 
τα Γραφεία δια του Γενικού Πρωτοκόλλου. 

Επιθεωρεί την εξερχόμενη αλληλογραφία από το Δήμο, 
βαθμολογεί τις ετήσιες εκθέσεις ουσιαστικών προσόντων 
των υπαλλήλων του Δήμου ως ανώτερος προϊστάμενος 
των υπηρεσιών του Δήμου, Παρακολουθεί την ενδιαφέ¬ 
ρουσα στο Δήμο Νομοθεσία και Νομολογία και ενημερώ¬ 
νει τις Δημοτικές Υπηρεσίες γι’ αυτές, καθοδηγεί, ελέγχει 
και επιβλέπει το τακτικό και ημερομίσθιο προσωπικό του 
Δήμου, διαθέτει αυτό ανάλογα με τις ανάγκες για την εύ¬ 
ρυθμο λειτουργία των υπηρεσιών, παρέχει σ’ αυτό οδηγίες 
και κατευθύνσεις σε ζητήματα γενικής υπηρεσιακής φύ- 
σεως και μεριμνά στις περιπτώσεις πειθαρχικής διώξεως 
κατά των παραβατών. 

Αναθέτει σε οιονδήποτε των υπαλλήλων κάθε πρό¬ 
σθετη έκτακτη υπηρεσία και άσχετη προς την ειδική αρ- 
μοδιότητά των. 

Εισηγείται στον Δήμαρχο τα επιβαλλόμενα μέτρα για 
την εύρυθμη λειτουργία των υπηρεσιών. 

Επιμελείται της εφαρμογής πειθαρχικών αποφάσεων. 
Ανακοινώνει τις εγκύκλιες διαταγές στου Δημάρχου. Επι¬ 
μελείται τα σχετικά για την λειτουργία της Δημοτικής 
Αστυνομίας. Εισηγείται τα θέματα Διοικητικής φύσεως 
στον Δήμαρχο και το Δημ. Συμβούλιο. 

Συντονίζει και ελέγχει την οικονομική υπηρεσία. Μερι- 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


10063 


μνά για την σύνταξη των ετήσιων προϋπολογισμών και 
απολογισμών του Δήμου. ΕισηγεΙται τα θέματα οικονομι¬ 
κής φύσεως και παρέχει τα ζητούμενα στοιχεία για την 
ενημέρωση του Δημάρχου, του Δημοτικού Συμβουλίου και 
της Δημαρχιακής Επιτροπής πάνω στην πορεία των οικο¬ 
νομικών υποθέσεων και της οικονομικής καταστάσεως 
του Δήμου. 

Ασκεί τις αρμοδιότητες που απορρέουν από τις διατά¬ 
ξεις του Β.Δ. 17/5-15/6/59 «περί οικονομικής Διοική- 
σεως και Λογιστικών των Δήμων και Κοινοτήτων». Γενικά 
προϊσταται όλων των υπηρεσιών του Δήμου. Επιμελείται 
τα σχετικά για την λειτουργία της Δημοτικής Αστυνο¬ 
μίας. 

1. Υπηρεσία Δημοτικού Συμβουλίου, Δημαρχιακής Επι¬ 
τροπής, επιτροπών Δημτικού Συμβουλίου και αποφάσεων 
Δημάρχου. 

Μετέχει στις συνεδριάσεις των παραπάνω οργάνων δια 
του αρμοδίου υπαλλήλου, ο οποίος επιμελείται για τα σχε¬ 
τικά πρακτικά, αποφάσεις ή γνωμοδοτήσεις. 

Διατυπώνει και φροντίζει για την διακτυλογράφηση, 
διεκπεραίωση και καθαρογραφή τους στα επίσημα βιβλία 
του Δήμου. 

Τηρεί ευρετήριο των αποφάσεων που λαμβάνονται. 

2. Υπηρεσία Δημάρχου, Δημοσίων Σχέσεων, Πολιτιστι¬ 
κών Εκδηλώσεων και Εθυμοτυπίας. 

Βοηθά τον Δήμαρχο για τις επικοινωνίες του με πρό¬ 
σωπα και Υπηρεσίες εκτός Δημαρχείου. 

Τηρεί ημερολόγιο συναντήσεων του Δημάρχου και τον 
τηρεί ενήμερο για επικείμενα Συμβούλια ή Συσκέψεις ή 
Συνέδρια στα οποία μετέχει. 

Επιμελείται τέλος πάνω σε πολιτιστικές υποθέσεις του 
Δήμου και σε θέματα εθμοτυπίας. 

3. Υπηρεσία Μητρώων Αρρένων Δημοτολογίων - Στρατο¬ 
λογίας. 

Τηρεί τα εκ της Νομαρχίας περί στρατιωτικών εισφορών 
και ναυλώσεων επιβαλλόμενα βιβλία. 

Τηρεί τα βιβλία Γενικών Μητρώων Αρρένων Δημοτών 
αμφοτέρων των φύλλων μετά των βοηθητικών βιβλίων και 
της συναφούς αλληλογραφίας. Τηρεί τα Μητρώα Αρρέ¬ 
νων. 

Τηρεί το βιβλίο δημοτών μετά των αντιστοίχων φακέλ- 
λων. 

Επιμελείται της εφαρμογής περί δημοτών διατάξεων 
όπως αυτές καθορίζονται από τις νομοθεσίες περί Δήμων 
και Κοινοτήτων και του Νόμου περί Ιθαγένειας. 

Διεξάγει πάσα υπηρεσία αφορώσα την εφαρμογή των 
κειμένων διατάξεων περί στρατιωτικών εισφορών και επι¬ 
τάξεων. 

Διεξάγει πάσα κατά τας κείμενος διατάξεις εργασία 
σχέση έχουσα με την σύνταξη ή αναθεώρηση των καταλό¬ 
γων εκλογικών βιβλιαρίων και διεξαγωγή των Βουλευτικών 
ή Δημοτικών Εκλογών. 

Τηρεί πλήρη σειρά αντιτύπων των εκάστοτε ισχυόντων 
ως άνω καταλόγων και χορηγεί εκ τούτου τα κατά Νόμο πι¬ 
στοποιητικά και βεβαιώσεις. 

Εκδίδει τα πιστοποιητικά περί δημοτικότητας, οικογε¬ 
νειακής κατάστασης, εκλογικής χρήσης κ.λπ. απορρέοντα 
εκ των παρά των γραφείων τούτω τηρούμενων επισήμων 
στοιχείων. 

Παρέχει πάσα πληροφορία επί της κληρονομικής και 


περιουσιακής κατάστασης των αποβιούντων δημοτών 
στην Οικονομική Εφορία. 

Τηρεί αρχείο των πόσης φύσεως δημοσιευμένων στοι¬ 
χειών των διεξαγομένων στατιστικών απογραφών και βοη- 
θεί το έργο της Εθν. Στατιστικής Υπηρεσίας. 

Διεξάγει εν γένει πάσα υπηρεσία και αλληλογραφία επί 
παντός σχετικού θέματος με τα ανωτέρω αντικείμενα. 

4. Υπηρεσία πρωτοκόλλου - Διεκπεραιώσεως - Αρ¬ 
χείου. 

Στην αρμοδιότητα του γραφείου τούτου ανήκει: 

Η καταχώρηση στο πρωτόκολλο και ευρετήριο εισερχο¬ 
μένων και εξερχομένων εγγράφων, η συσχέτηση αυτών, η 
εγγραφή στα βιβλία διανομής και η άμμεση παράδοση στα 
οικεία γραφεία και υπηρεσίες προς ενέργεια. 

Η ταχεία αντιγραφή και δακτυλογράφηση των εγγρά¬ 
φων και η καταχώρηση αυτών στα βιβλία διεκπεραιώσεως 
και αποδόσεως, η φακέλλωση και αποστολή των. 

Η δακτυλογράφηση των πρακτικών και αποφάσεων του 
Δημοτικού Συμβουλίου, η μετά την διεκπαιραίωση των εγ¬ 
γράφων καταχώρηση στο πρωτόκολλο και ευρετήριο και η 
φύλαξη αυτών στο αρχείο ή η επιστροφή στις υπηρεσίες 
εφ’ όσον σημειώνεται ως επιστρεπτέα. 

Η παραλαβή και η ταξινόμηση των δια το αρχείο προορι- 
ζομένων εγγράφων και η καλή τήρηση και διαφύλαξη του 
αρχείου τούτου και κατόπιν εγκρίσεως του Δημάρχου κα¬ 
τάρτιση των εξ’ αυτών εξαγομένων αντιγράφων. 

Η τήρηση του ευρετηρίου των λαμβανομένων αποφά¬ 
σεων του Δημοτικού Συμβουλίου και ενημέρωση αυτού δια 
των παρεχομένων εγκρίσεων των αρμοδίων αρχών. 

5. Υπηρεσία Νεκροταφείου. 

Για την καθαριότητα του χώρου του Νεκροταφείου 
αφήν κανδηλίων και λοιπές εργασίες ως σχετικός κανονι¬ 
σμός Νεκροταφείου. 

6. Υπηρεσία καθαριότητας. 

Η υπηρεσία αυτή επιμελείται της δια των συνεργείων 
εργατών καθαριότητας των δημοτικών οδών, πλατειών και 
κοινόχρηστων χώρων της πόλεως. 

Τς εκκενώσεως των δοχείων απορριμμάτων οικιών και 
καταστημάτων επ’ αυτοκινήτου μεταφοράς και καταστρο¬ 
φής αυτών. 

Επιβλέπει δια την τήρηση της καθαριότητας των δημοτι¬ 
κών αποχωρητηρίων δημοτικών λουτρών. 

Επιμελείται της καθαριότητας των αποχετευτικών αγω¬ 
γών της πόλεως και της λειτουργίας του δικτίου αυτών. 

Επεμβαίνει στην κατάσβεση πυρκαϊών δια των από του 
Δήμου διατιθέμενων μέσων. 

Επιμελείται της συντηρήσεως των υπό του δήμου διατι¬ 
θέμενων αυτοκινήτων καθαριότητας. 

Τηρεί βιβλίο αναλωσίμων καυσίμων και λιπαντικών. 

Επιμελείται της μεταφοράς ύδατος δια το πότισμα των 
κηπαρίων και δενδρυλλίων του Δήμου δια του βυτιοφόρου 
αυτοκινήτου αυτού και εν γένει μεταφοράς ύδατος εις 
εκτάκτους ανάγκας δια του βυτιοφόρου αυτοκινήτου. 

Την όλη εποπτεία και κανονική διεξαγωγή της υπηρε¬ 
σίας καθαριότητας ασκεί ο επιστάτης καθαριότητας. 

ΕισηγεΙται εν γένει επί παντός θέματος σχέση έχοντος 
με την αποτελεσματική καθαριότητα της πόλης. 

7. Υπηρεσία Κλητήρα. 

Φροντίζει "για την παραλαβή της καθημερινής αλληλο- 

γραφίας του Δήμου από το Ταχυδρομείο, την οποία παρα- 
δίδει αμέσως στον Τμηματάρχη - Υπηρεσιών. 

Φροντίζει για την παράδοση στο Ταχυδρομείο, στον 
Ο.Τ.Ε. σε άλλες υπηρεσίες ή και σε πολίτες της εξερχο- 
μένης αλληλογραφίας του Δήμου. 

Εκτελεί μικροθελήματα σε βαθμό που να μην έρχονται 
σε αντίθεση με τα καθήκοντα ως κλητήρα. 

8. Υπηρεσία Ληξιάρχου. 

Μεριμνά για την τήρηση και υπογραφή των ληξιαρχικών 
βιβλίων και για την έκδοση σύμφωνα με αυτά των αιτουμέ- 
νων πιστοποιητικών, αντιγράφων και αποσπασμάτων. 

Τηρεί την αλληλογραφία σύμφωνα με τον κωδικοποιη- 
μένο Νόμο 344 «Περί ληξιαρχικών διατάξεων κ.λπ. και από 
το Νόμο προβλεπόμενα βιβλία. 

Μεριμνά για την καταχώρηση των ληξιαρχικών πράξεων 
γεννήσεων και βαπτίσεων τέκνων ετεροδημοτών στους 
Δήμους και Κοινότητες. 

9. Υπηρεσία Ειδικού Ταμία. 

Ο Ειδικός Ταμίας του δήμου ασκεί τα κάτωθι καθήκο¬ 
ντα: 

Μελετά και εισηγείται την λήψη μέτρων προς οικονομι¬ 
κότερη διαξαγωγή των υπηρεσιών του Δήμου και βελτίωση 
του πρ/σμού εσόδων ως και την λυσιτελεστέα ρύθμιση 
των οικονομικών του Δήμου. 

Εποπτεύει και παρακολουθεί την εν γένει πορεία της 
εκτελέσεως του Πρ/σμού εσόδων και εξόδων του Δήμου. 

Μελετά και παρακολουθεί τους φορολογικούς Νόμους, 
διατάγματα, αποφάσεις του Δημοτικού Συμβουλίου κ.λπ. 
αναφερόμενα στα οικονομικά ζητήματα του Δήμου και με¬ 
ριμνά για την εφαρμογή τούτων. 

Διεξάγει εν συνεργασία μετά του Γραφείου Βεβαιώ- 
σεως πάσα εργασία αφορούσα στην επιβολή αύξηση, μεί¬ 
ωση, κατάργηση ή ενοικίαση φόρων, τελών και δικαιωμά¬ 
των και επιμελείται της εν σχεδία καταρτήσεως των όρων 
της ενοικιάσεως δημοτικών προσόδων. 

Παρακολουθεί τις συμβάσεις δια των οποίων προβλέπε- 
ται η συμμετοχή του Δήμου εις κέρδη διαφόρων εν γένει 
επιχειρήσεων και εκμεταλλεύσεων και εισηγείται στον 
Δήμαρχο. 

Έχει την ευθύνη της διαφυλάξεως εντός του χρηματο¬ 
κιβωτίου του οποίου το κλειδί κρατά αυτός του χρηματι¬ 
κού, ομολόγων, χρεωγράφων, μετοχών και παντός αντιτί¬ 
μου. 

Μεριμνά για την κατάρτιση και την τήρηση επισήμου 
κτηματολογίου του Δήμου της ακινήτου περιουσίας του 
Δήμου κατά τας κείμενες διατάξεις δια την κατά φακέλ- 
λου κατάταξη των τίτλων κυριότητας και των σχετικών εγ¬ 
γράφων διαφύλαξη αυτών και μεταγραφή των τίτλων. 

Μεριμνά για την εξακρίβωση τυχόν καταπατούμενης 
ακινήτου περιουσίας και ενέργεια των νομίμων προς προ¬ 
στασία αυτής. 

Τηρεί βιβλίο υλικού του Δήμου και μεριμνά για την εκά- 
στοτε ενημέρωση αυτής και διαφύλαξη και καλή συντή¬ 
ρηση τούτου. 

Εισπράττει ο ίδιος και δια των εισπρακτορικών οργάνων 
του Δήμου πάντα τα έσοδα του Δήμου και ενεργεί την εί¬ 
σπραξη παντός άλλου δια τον λογ/σμό του Δήμου εσόδου 
ως και των υπέρ τρίτων εσόδων των οποίων η είσπραξη 
ήθελε ανατεθεί μομίμως στον Δήμο και κατά τις κείμενες 
διατάξεις. 


Ενασκεί ή εντέλεται την λήψη πάντων των υπό του Νό¬ 
μου περί εισπράξεων δημοσίων εσόδων επιτρεπομένων 
αναγκαστικών μέτρων κατά των εκ πάσης αιτίας οφειλε¬ 
τών του Δήμου. 

Εποπτεύει και ελέγχει τα εισπρακτορικά όργανα. 

Λογοδοτεί δι’ εαυτόν και τα εισπρακτορικά όργανα. 

Ενεργεί προσωπικώς τις πληρωμές των εν γένει εξόδων 
του Δήμου δι’ εξοφλήσεως μετ’ έλεγχο της νομιμότητας 
των χρηματικών ενταλμάτων πληρωμών και εντός των κε- 
χορημένων πιστώσεων του Πρ/σμού του δήμου κατά τις 
κείμενες διατάξεις του Δημοτικού και Κοινοτικού Κώδικα 
και του Λογαριασμού των Δήμων. 

Παρακολουθεί τους μεταξύ Δήμου και ΔΕΗ λογαρια¬ 
σμούς εκ της παρ’ αυτής συνεισπράξεως μετά της ηλε¬ 
κτρικής ενέργειας των ανατιθέμενων Δημοτικών τελών και 
δικαιωμάτων. 

Τηρεί κατά τας κείμενος διατάξεις βιβλία του Ταμείου 
και υποβάλλει στο τέλος εκάστου μήνα στο Δήμαρχο λο¬ 
γαριασμό εσόδων και εξόδων. 

10. Υπηρεσία Λογιστηρίου. 

Αρμοδιότητα του Γραφείου τούτου είναι: 

Η κατάρτιση σε συνεργασιά μετά του Τμηματάρχη Υπη¬ 
ρεσιών του Ειδικού Ταμείου και Υπηρεσιών Βεβαιώσεως 
Δημοτικών Εσόδων και λοιπών υπηρεσιών του σχεδίου του 
Πρ/σμού και απολογισμού εσόδων και εξόδων και των επ’ 
αυτών εκθέσεων. 

Η παρακολούθηση της πορείας της εκτελέσεως του πρ/ 
σμού εσόδων και εξόδων και η εισήγηση πάσης αναμορ- 
φώσεως αυτού. 

Η εκκαθάριση κατά τις κείμενες διατάξεις και εντολή 
εξόδων του Πρ/σμού. 

Η συγκέντρωση στατιστικών δεδομένων αναφερόμενων 
γενικώς σε οικονομικά ζητήματα. 

Η τήρηση των λογιστικών βιβλίων, παρακολούθηση, συ¬ 
γκέντρωση και λογιστική απεικόνιση των αποτελεσμάτων 
του πρ/σμού της κινήσεως του δημοτικού χρέους και της 
Δημοτικής περιουσίας. 

Η τήρηση του βιβλίου αναλώσιμου υλικού του Δήμου και 
του ειδικού βιβλίου εντολών δια τα εκ της αποθήκης του 
Δήμου αναγόμενα προς χρήση των δημοτικών αναγκών 
εξαρτήματα κ.λπ. 

Η προμήθεια γραφικής ύλης και κατανομή αυτής στις 
υπηρεσίες του Δήμου. 

Η τήρηση του βιβλίου επίπλων και σκευών των προμη- 
θευομένων δια τις υπηρεσίες του Δήμου και ο περιοδικός 
έλεγχος περί της υπάρξεώς των. 

Η παρακολούθηση των τιμών των διαφόρων ειδών και 
υλικών προς ενημέρωση δια της απ’ ευθείας υπό του Δή¬ 
μου γενομένης προμήθειας. 

Η διεξαγωγή πάσης αλληλογραφίας του γραφείου τού¬ 
του. 

11. Υπηρεσία Βεβαιώσεως δημοτικών Εσόδων. 

Στην αρμοδιότητα του γραφείου ανάγεται: 

Η κατά τας κείμενος διατάξεις του Κώδικα της περί Δή¬ 
μων και Κοινοτήτων Νομοθεσίας και των οικείων Οργανι¬ 
σμών, Διαταμγάτων και Κανονισμών βεβαίωση των φόρων, 
τελών και δικαιωμάτων του Δήμου. 

Ο έλεγχος των στοιχείων βεβαιώσεως πάπσης άλλης 
δημοτικής προσόδου, η βεβαίωση ταύτης και η αποστολή 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


10065 


το Ταμείο του δήμου των οικείων βεβαιωτικών καταστά¬ 
σεων, χρηματικών καταλόγων κ.λπ. 

Η εκτέλεση πάσης προπαρασκευαστικής εργασίας 
αφορώσης στην γραφή των βεβαιωθέντων ή επιστροφή 
αχρεωστήτως εισπραχθέντων φόρων, τελών και δικαιωμά¬ 
των και η κατάρτιση τών οικείων πρωτοκόλλων εκπτώ¬ 
σεων ή διαγραφής και καταστάσεων επιστροφής. 

Η μέριμνα της έγκαιρου κατάρτισης φορολογικών κατα¬ 
λόγων και η ενέργεια πάσης σχετικής εργασίας για έκ¬ 
θεση, κοινοποίηση και οριστικοποίηση αυτών. 

Η συγκέντρωση, ο έλεγχος και η ταξινόμηση κατ’ είδος 
φόρου εις ιδιαίτερους φακέλλους πάντων των στοιχείων 
των σχετιζομένων με τους δημοτικούς φόρους τέλη και δι¬ 
καιώματα. 

Η μέριμνα της αποστολής στο Δημοτικό Ταμείο των δια 
την είσπραξη των δημοτικών προσόδων νομίμων στοι¬ 
χείων βεβαιώσεως. 

Η συμπληρώση στοιχείων για τους καταναλωτές της 
ΔΕΗ για την επιβολή τέλους καθαριότητας και φωτισμού 
και τήρηση βιβλίου οικοδομικών αδειών για τον έλεγχο των 
δηλουμένων κατά τετρ. μέτρο οικιών και καταστημάτων 
για τα συνεισπρατόμενα από την ΔΕΗ τέλη καθαριότητας 
και φωτισμού. 

Η παρακολούθηση, εξακρίβωση και εγγραφή στους οι¬ 
κείους φορολογικούς καταλόγους πάσης νέας οικοδομής 
ή παραληφθέντος εξ’ αυτών υποχρέου στην καταβολή τέ¬ 
λους ή δικαιώματος. 

Η βεβαίωση των υπό του γραφείου ύδρευσης συντασ- 
σομένων καταλόγων ύδρευσης για την καταναλισκόμενη 
ανά υδρόμετρο ποσότητα ύδατος. 

Η προπαρασκευή και διενέργεια περιοδικώς απογραφή 
οικοδομών προς ενημέρωση των οικείων φορολογικών κα¬ 
ταλόγων. 

Η διεξαγωγή πάσης προπαρασκευαστικής εργασίας δια 
την υπό των κατά τις κείμενες διατάξεις συνιστωμένων 
επιτροπών επίλυση των μεταξύ Δήμου και των φορολο- 
γουμένων προκυπτουσών φορολογικών αμφισβητήσεων 
και διαφορών εν γένει περί οφειλομένων δημοτικών φό¬ 
ρων τελών και δικαιωμάτων. Η κοινοποίηση των υπό των 
αρμοδίων οργάνων του Δήμου ή υπό των άνω επιτροπών 
εκδιδομένων αποφάσεων και η παρακολούθηση της 
εγκαίρου εκτελέσεως τούτων. Η κοινοποίηση παντός εί¬ 
δους εγγράφου προσκλήσεων και ειδοποιήσεων και η διε¬ 
ξαγωγή πάσης εν γένει της υπηρεσίας της αφορώσης την 
κανονική βεβαίωση των δημοτικών εσόδων. 

Η εκτέλεση πάσης εργασίας σχετιζόμενης προς την 
κτηματική περιουσία του Δήμου και τα εξ αυτής έσοδα. 

Η βεβαίωση των εκ της συμμετοχής του Δήμου σε επι¬ 
χειρήσεις ή εκμεταλεύσιμες προσόδους αυτού. 

Η διεξαγωγή πάσης υπηρεσίας και αλληλογραφίας αφο¬ 
ρώσης την κτηματική περιουσία του Δήμου και τα εξ’ αυ¬ 
τής έσοδα. 

12. ΓΡΑΦΕΙΟ ΕΙΣΠΡΑΞΕΩΝ ΦΟΡΩΝ, ΤΕΛΩΝ, ΔΙΚΑΙΩ¬ 
ΜΑΤΩΝ ΚΑΙ ΕΙΣΦΟΡΩΝ. 

Στην αρμοδιότητα του Γραφείου αυτού περιλαμβάνε¬ 
ται: 

Η επιμέλεια της εισφοράς των διονομαστικών φορολο¬ 
γικών καταλόγων βεβαιουμένων φόρων, τελών και δικαιω¬ 
μάτων του Δήμου εντός και εκτός του γραφείου. 

Η τήρηση και διαφύλαξη των ως άνω καταλόγων ως και η 
καθημερινή ενημέρωση πάντων δια της πιστώσεως των 
υπό των υποχρέων καταβαλλομένων τελών και δικαιωμά¬ 
των του Δήμου. 


Η επιμέλεια της εκδόσεως και κοινοποιήσεως δια των 
εισπρακτορικών οργάνων ατομικών ειδοποιήσεων ή ειδι¬ 
κών προσλήψεων προς τους οφειλέτας του Δήμου. 

Η παρακολούθηση των λογ/σμών των υποχρέων και η 
λήψη παντός μέτρου προς εξαναγκασμό στην πληρωμή 
των δυστροπούντων. 

13. ΥΠΗΡΕΣΙΑ ΚΗΠΩΝ. 

Η δια του κατάλληλου προσωπικού φροντίδα για τη δεν¬ 
δροφύτευση, καλιέργεια, κλάδεμα, καθάρισμα κήπων, αλ¬ 
σών, πεζοδρομίων και κάθε κοινόχρηστου χώρου. 

14. ΥΠΗΡΕΣΙΑ ΥΔΡΕΥΣΗΣ 

Η υπηρεσία αυτή παρακολουθεί εκ του σύνεγγυς την 
κανονική διανομή του ύδατος στην πόλη και την τροφοδο¬ 
σία των δεξαμενών διανομής. 

Επιβλέπει και παρακολουθεί τους εξωτερικούς αγω¬ 
γούς του υδραγωγείου και επιμελείται της συντηρήσεως, 
της επισκευής των παρουσιαζομένων βλαβών όσο και των 
σωληνώσεων του εσωτερικού δικτύου ύδρευσης άνευ 
αναβολής. 

Εποπτεύει την κανονική λειτουργία των αντλιοστασίων 
του Δήμου. 

Επιμελείται της καταγραφής των ενδείξεων των υδρο¬ 
μετρητών τις οποίες παραδίδει στο γραφείο ύδρευσης 
εγκαίρως. 

Επιβλέπει την έντεχνο και κανονική σύνδεση των παρο¬ 
χών υδρεύσεως. 

Επιμελείται της κανονικής χλωριάσεως του ύδατος, του 
καθαρισμού των δεξαμενών και φρεατιδίων του υδραγω¬ 
γείου. 

Παρακολουθεί τις αποδόσεις των πηγών και αναφέρει 
σχετικώς. 

Επιμελείται της επισκευής των υδρομετρητών και υπο¬ 
βάλλει κατάσταση στο γραφείο ύδρευσης περί των φθα- 
ρέντων και ανεπίδεκτων επισκευής. 

Παρακολουθεί και καταγγέλει κάθε αυθαίρετο επέμ¬ 
βαση στο εσωτερικό και εξωτερικό δίκτυο ύδρευσης. 

Εισηγείται επί των αφορώντων τη λειτουργία της ύδρευ¬ 
σης της πόλεως. 

15. ΥΠΗΡΕΣΙΑ ΔΗΜΟΤΙΚΩΝ ΕΡΓΩΝ ΚΑΙ ΜΕΛΕΤΩΝ. 

Η σύνταξη μελετών για τα Δημοτικά γενικώς έργα και για 

την προμήθεια υλικών, μηχανημάτων, επίπλων κλπ. 

Η δημοπράτηση, η ανάθεση εκτέλεσης και η επίβλεψη 
των δημοτικών έργων. 

Η εκτέλεση των δι’ αυτεπιστασίας εκτελουμένων δημο¬ 
τικών έργων. 

Η διενέργεια αυτοψιών επιμετρήσεων και εξακριβώ¬ 
σεων τεχνικής φύσης. 

Η οργάνωση και η παρακολούθηση της καλής απόδοσης 
εργασίας από μέρους των εργαζομένων στα τεχνικά συ¬ 
νεργεία του Δήμου. 

Η έγκαιρη απορρόφηση των πιστώσεων για τα εκτελού- 
μενα δημοτικά έργα και η επίσης έγκαιρη σύνταξη των 
πρωτοκόλλων παραλαβής των έργων. 

Η διαδικασία για τη χορήγηση αδειών τομής οδοστρω¬ 
μάτων. 

Η σύνταξη μελετών για την ανάπτυξη του πράσινου και η 
εκτέλεση και επίβλεψη των έργων αυτών. 

Ο έλεγχος και ο καθορισμός μηκοτομών των οδών. 

Η τήρηση των βιβλίων και στοιχείων όπως προβλέπονται 
από τις κείμενες διατάξεις. 

16. ΥΠΗΡΕΣΙΑ ΔΙΑΓΡΑΜΜΑΤΩΝ ΤΕΧΝΙΚΟΥ ΑΡΧΕΙΟΥ 
ΚΤΗΜΑΤΟΛΟΓΙΟΥ, ΕΦΑΡΜΟΓΕΣ ΣΧΕΔΙΟΥ ΠΟΛΕΩΣ 
ΚΑΙ ΒΕΒΑΙΩΣΕΩΝ. 

Η διαφύλαξη, ο εμπλουτισμός και η διατήρηση σε τάξη 
των διαγραμμάτων και του τεχνικού αρχείου. 

Η ενημέρωση του κτηματολογίου με τα αστικά και αγρο¬ 
τικά ακίνητα του Δήμου σύμφωνα με τις διατάξεις του άρ¬ 
θρου 175 του ΚΝΔΚ και του σχετικού εκτελεστικού δια¬ 
γράμματος. 

Η εξακρίβωση τυχόν καταπατηθέντων κτημάτων του 
Δήμου και η ενέργεια των νομίμων για την απόδοσή των 
στο Δήμο. 

Η κίνηση της διαδικασίας για τη σύνταξη πράξεων ανα¬ 
λογισμού με σκοπό τη διάνοιξη των προβλεπομένων από 
το σχέδιδ πόλεως αδιάνοικτων οδών και Πλατειών. 

Η κίνηση της παραπέρα διαδικασίας μετά τον καθορι¬ 
σμό οριστικής τιμής μονάδος για την εξεύρεση των απαι- 
τούμενων πιστώσεων αποζημίωσης των ζητουμένων πα¬ 
ρόδιων. 

Η παρακολούθηση της πιστής εφαρμογής του σχεδίου 
πόλεως και η κίνηση και τελεσφόρηση της διαδικασίας για 
την αποζημίωση του Δήμου σε περιπτώσεις αναγκαστικώς 
προσκυρούμενων δημοτικών μη αρτίων ακινήτων. 


Η χορήγηση βεβαιώσεων τεχνικού περιεχομένου και 
αντιγράφων κάθε φύσης τεχνικών στοιχείων που διαθέτει 
η Τεχνική Υπηρεσία του Δήμου. 

ΑΡΘΡΟ 6ο 

Η Ταμειακή Υπηρεσία του Δήμου Μαλίων θα εξακολου¬ 
θεί να διεξάγεται από το Β' Δημόσιο Ταμείο Ηρακλείου μέ¬ 
χρι προσλήιμεως του αναγκαιούντος προσωπικού για το 
σκοπό αυτό. 

Β. Από τις διατάξεις της απόφασης προκαλείται δαπάνη 
σε βάρος του προϋπολογισμού του νομικού προσώπου του 
Δήμου Μαλίων ύδους 70.000.000 δρχ. περίπου για το 
τρέχον έτος και δρχ. 80.000.000 περίπου για τα επόμενα 
οικονομικά έτη. 

Για την ανωτέρω δαπάνη έχει έγγραφέ! πίστωση στον 
προϋπολογισμό του Δήμου τρεχ. χρήσεως 70.000.000 
δρχ. στους ΚΑ 05/111.1 και 20/111.1 και 15/111.1 

Γ. Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 14 Δεκεμβρίου 1993 
Ο Νομάρχης 

ΙΩΑΝΝΗΣ ΠΑΠΑΤΣΑΚΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


